Үш жолдас

Үш жолдас () – неміс жазушысы Эрих Мария Ремарктың 1932 жылдан жаза бастаған романы. Бұл шығарма 1936 жылы аяқталып, Gyldendal атты дат баспасында «Kammerater» деген атаумен жарық көрдіbio-englLiterary Encyclopedia: Kammerater. 1958 жылы орыс тіліне аударылған. 

 Қысқаша мазмұны  
Шығармадағы оқиғалар 1928 жылдардағы Германияны көрсетеді. Үш жолдас - Роберт Локамп (Робби), Отто Кестер және Готтфрид Ленц. Олардың кішігірім автожөндеу шеберханасы болады. Басты кейіпкер, автожөндеуші Робби өте көрікті әрі сүйкімді қыз Патриция Хольманмен (Пат) танысады. Әртүрлі қоғам өкілі, тағдыры да басқа және аралары жер мен көктей Робби мен Пат бір-біріне шын ғашық болады. Романда олардың дағдарыс, жоқшылық кезеңдегі шын махаббатарының бейнесі суреттеледі. Сонымен қатар, достықтың шынайы бейнесін кейіпкерлер арасындағы достықтан аңғаруға болады. 

 Жазушының көтерген мәселесі  
Роман "адасқан ұрпақ" тақырыбына сай келеді. Сұрапыл соғыстың қиындығын басынан кешкен адамдар қорқыныштың елесінен арыла алмайды. Соғыстың естеліктері басты кейіпкердің ойынан шықпай, әбден қинайды. Оның сүйіктісінің де ауыру себебі осы соғыстың әкелген аштығынан болады. Алайда, осы соғыс үш достың тағдырын бір арнаға тоғыстырып, бастарын қосады: Роберт Локамп, Отто Кестер және Готфрид Ленц. Олар достық жолында құрбан болуда барлығына дайын еді. Сондай-ақ романда олардың өмірге деген құштарлығын айқын аңғаруға болады. 

 Кейіпкерлер  

Басты кейіпкерлер  
 Роберт Локамп (Робби) — романның басты кейіпкері. Жасы отыздар шамасында. Патриция Хольманның ғашығы. Готтфрид Ленц пен Отто Кестер атты достары бар. Бірінші Дүниежүзілік соғысқа қатысқан. Сабырлы, достарына адал және еңбекқор. Ішімдікке құмарлығы бар. 

 Отто Кестер — романдағы басты кейіпкердің бірі. Жасы Роббимен шамалас. Соғыс кезінде ұшқыш болған. Романда басты кейіпкерлердің жұмыс істейтін автошеберхананың иесі ретінде көрсетіледі. Отто — әуесқой автошабандоз, «Карл» атты машинасымен көптеген бәйгелерге қатысып, бірнеше рет жеңіске ие болған. Бокспен айналысады. 

 Готфрид Ленц — романдағы басты кейіпкердің бірі. Отто мен Роберттің құрдасы. Әскерде қызмет еткен. Әлемді аралап, көптеген елдерге саяхат жасаған. Оған куә - оның әртүрлі ашық хаттармен, маркалармен безендіріліп, жапсырылған чемоданы. Ол автошеберханада Отто және Роббимен жұмыс жасайды. Ол өте көңілді, ашық-жарқын, ақкөңіл жан. Әрқашан ортаның сәнін келтіріп жүреді. Достары оны әзілдеп "қиялшыл" деп атайды 

 Патриция Хольман (Пат) — Басты кейіпкердің ғашығы. Өте көрікті, сыпайы, сезімтал және мейірімді. Жоғарғы қоғам өкілі. Жазылмайтын ауруға шалдығады. Олардың махаббаты шығарманың негізгі мазмұнына арқау болады. 

 Қосалқы кейіпкерлер  
 Альфонс — ішімдік жасайтын мекеменің иесі, Ленцтің жақын досы. Төбелескенді жақсы көреді. Хор арқылы орындалған композицияларды жаны сүйеді. 
 Валентин Гаузер — Роберттің майдандас жолдасы. Өмір сүру жолында соғыстың барлық қиындықтарына төзе білген. Соғыстан оралған соң өмірінің әр минутына қуанып, соның құрметіне күнде ішімдік ішеді. 
 Профессор Жаффе — Патрицияны емдеуші дәрігер. 
 Матильда Штосс — автошеберхананың тазалаушысы, ішімдік ішкенді жақсы көреді. 
 Роза — кішкентай қызы бар жергілікті жезөкше. Роза қызын балалар үйіне тапсыруға мәжбүр болады. Алайда, қызына әрқашан барып, оған керекті заттарын апарып беріп тұрады. 
 Ерлі-зайыпты Хасселер  — ақшаның тапшылығынан әрқашан керісетін отбасылық жұп. Ақыр соңында олар ажырасып, күйеуі өзіне-өзі қол жұмсайды. 
 Фердинанд Грау — суретші, портреттерді бейнелеу арқылы ақша табады. Білгішсінгенді ұнатады. 
 Юпп — автошеберханадағы көмекші бозбала. Автошабандоз болуды армандайды. 
 Эрна Берниг - өз бастығының көңілдесі болып жүрген хатшы қыз. Роббидің көршісі. 
 Георг Блок - бейшара студент. Әрқашан жаңа іс бастағысы келгенімен, бұнысынан ештеңе шықпайды. Өте еңбекқор. 

 Қойылымдар мен экранизациялар  
 1938 — «Three Comrades» («Үш жолдас») фильмі — фильм режиссёрі Френк Борзейги (АҚШ)Three Comrades (film) data.
 1998 — "Жеңімпаз атынан гүлдер" фильмі . Режиссёрі Александр Сурин. 
 1999 — Галина Волчектің қойылымы. "Соврменник" театры. «Знамя» № 1 2000 г. «Почем нынче мужская дружба?» Алена Злобина
 2012 — "Үш жолдас" мини-телехикаясы — фильм режиссёрі Тигран Кеосаян. Негізі осы романнан алынғанымен, желісі өзгертілген.

 Дереккөздер 

Санат:Германия әдебиеті